CELEX: 62012TN0109
Language: fi
Date: 2012-03-07 00:00:00
Title: Asia T-109/12: Kanne 7.3.2012 — Espanja v. komissio

28.4.2012   
            
            
               FI
            
            
               Euroopan unionin virallinen lehti
            
            
               C 126/23
            
         Kanne 7.3.2012 — Espanja v. komissio
   (Asia T-109/12)
   2012/C 126/44
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: A. Rubio González)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 22.12.2011 tehdyn komission päätöksen K(2011) 9992, jolla alennetaan koheesiorahaston seuraaville hankkeille myöntämää tukea: ”Extremaduran itsehallintoalueen kiinteiden yhdyskuntajätteiden hallinnan yleissuunnitelman toisen vaiheen kehityksen toteuttamistoimet” (CCI nro 2000.ES.16.C.PE.020); Poistoviemärit: ”Cuenca Media, Getafe ja Arroyo del Culebron valuma-alueen alajuoksu (Tajo-joen valuma-alue — viemäröinti)” (CCI nro 2002.ES.16.C.PE.002); ”Puhdistettujen vesien uudelleenkäyttö viheralueiden kasteluun Tenerifan Santa Cruzissa” (CCI nro 2003.ES.16.C.PE.003) ja ”Tekninen apu Mancomunidad de Algodorin vesihuollon laajentamishankkeen tutkimiseen ja laatimiseen” (CCI nro 2002.ES.16.C.PE.040)
            
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahastosta myönnettävään tukeen liittyvien hallinto- ja valvontajärjestelmien ja rahoitusoikaisumenettelyn osalta 29.7.2002 annetun komission asetuksen (EY) N:o 1386/2002 (1) 18 artiklan 3 kohdan rikkomiseen sen vuoksi, että kuulemisen ja päätöksen välillä on kulunut yli kolme kuukautta.
            
         
               2)
            
            
               Toinen kanneperuste, joka perustuu koheesiorahastosta 16.5.1994 annetun neuvoston asetuksen (EY) N:o 1164/94 (2) liitteessä II olevan H artiklan rikkomiseen sen vuoksi, että siinä säädettyä menettelyä on käytetty suorittamatta tarpeellisia tarkistuksia.
            
         
               3)
            
            
               Kolmas kanneperuste, joka perustuu koheesiorahastosta 16.5.1994 annetun neuvoston asetuksen (EY) N:o 1164/94 liitteessä II olevan H artiklan rikkomiseen sen vuoksi, että tarkastuksia, jotka osoittaisivat hankkeen päättyessä annetut ilmoitukset vääriksi, ei ole tehty.
            
         
               4)
            
            
               Neljäs kanneperuste, joka perustuu koheesiorahastosta 16.5.1994 annetun neuvoston asetuksen (EY) N:o 1164/94 liitteessä II olevan H artiklan rikkomiseen sen vuoksi, että sääntöjenvastaisuuksien olemassaoloa ei ole todistettu.
            
         
               5)
            
            
               Viides kanneperuste, joka perustuu luottamuksensuojan periaatteen loukkaamiseen hankkeen CCI nro 2000.ES.16.CPE.020 osalta, koska komissio on käyttänyt sen suhteen arviointiperusteita, jotka sisältyivät asiakirjaan (Suuntaviivat julkisia hankintoja koskevista rahoitusoikaisuista, jotka on esitetty jäsenvaltioille rahastojen koordinointikomitean kokouksessa 28.11.2007), jota se ei ollut julkistanut silloin, kun Espanjan viranomaiset esittivät lopputilityksen, vaan jonka se julkisti 29 kuukautta myöhemmin.
            
         
      (1)  EYVL L 201, s. 5.
   
      (2)  EYVL L 130, s. 3; muutettu 21.6.1999 annetulla neuvoston asetuksella (EY) N:o 1264/1999, EYVL L 161, s. 57.